গুজৰাটঃ কংগ্ৰেছৰ পৰা পদত্যাগ হাৰ্দিক পেটেলৰ - HindusthanSamachar Assamese\nগুজৰাটঃ কংগ্ৰেছৰ পৰা পদত্যাগ হাৰ্দিক পেটেলৰ\nনতুন দিল্লী, ১৮ মে' (হি.স.)। গুজৰাট কংগ্ৰেছৰ কাৰ্যকৰী সভাপতি হাৰ্দিক পেটেলে দলৰ সকলো পদৰ পৰা পদত্যাগ\n18 May 2022 16:45:49\nনতুন দিল্লী, ১৮ মে' (হি.স.)। গুজৰাট কংগ্ৰেছৰ কাৰ্যকৰী সভাপতি হাৰ্দিক পেটেলে দলৰ সকলো পদৰ পৰা পদত্যাগ কৰিছে। বুধবাৰে তেওঁ এই তথ্য টুইট কৰে।\nকংগ্ৰেছৰ সভানেত্ৰী ছোনিয়া গান্ধীলৈ প্ৰেৰণ কৰা পত্ৰত পেটেলে কয় যে কংগ্ৰেছত যুৱক-যুৱতীসকলক সন্মান কৰা নহয়। এই দলটোৱে কেৱল প্ৰতিবাদৰ ৰাজনীতিহে কৰিছে। কংগ্ৰেছৰ শীৰ্ষ নেতৃত্ব আৰু ৰাজ্যিক কংগ্ৰেছ নেতৃত্ব তৃণমূল পৰ্যায়ত কাম কৰাত ব্যৰ্থ হৈছে। দিল্লীৰ শীৰ্ষ নেতৃত্বক সন্তুষ্ট কৰাত নিয়োজিত হৈ থাকে ৰাজ্য কংগ্ৰেছৰ দায়িত্বশীল নেতাসকল। তেওঁলোক জনসাধাৰণ আৰু তেওঁলোকৰ কল্য়াণৰ চিন্তাৰ পৰা আঁতৰত আছে।\nপেটেলে কয় যে তেওঁ যোৱা তিনি বছৰ ধৰি উপলব্ধি কৰি আহিছে যে এই দলটো কেৱল বিৰোধৰ ৰাজনীতিতহে নিয়োজিত। জনসাধাৰণৰ আৱেগ বুজিবলৈ ব্যৰ্থ হৈছে কংগ্ৰেছ। তেওঁ কয় যে বিগত বছৰবোৰত সেয়া চি এ এৰ বিষয় হওক, ৰাম মন্দিৰৰ বিষয় হওক বা ৩৭০ নং অনুচ্ছেদ বাতিলৰ বিষয় হওক, কংগ্রেছ কেৱল প্রতিবাদত নিয়োজিত হৈ আছিল । এই দলটোৱে জনসাধাৰণ আৰু তেওঁলোকৰ আৱেগক অসন্মান কৰি আহিছে।\nপেটেলে কয় যে গুজৰাটৰ জনসাধাৰণেও তেওঁক কংগ্ৰেছত কিয় আছে বুলি সুধিবলৈ আৰম্ভ কৰিছিল। দলৰ শীৰ্ষ নেতৃত্বই গুজৰাটক ঘৃণা কৰা বুলিও অভিযোগ উত্থাপন কৰিছে।\nউল্লেখযোগ্য যে আজি হার্দিকে কংগ্রেছৰ সকলো পদৰ পৰা আৰু দলৰ প্রাথমিক সদস্যপদৰ পৰা পদত্যাগ কৰিছে। সূত্ৰই প্ৰকাশ কৰিছে যে তেওঁ হয়তো বিজেপিত যোগদান কৰিব। অৱশ্যে পেটেলে এতিয়াও আনুষ্ঠানিকভাৱে ঘোষণা কৰা নাই।
